**Anexa 2 la Hotărârea Consiliului Local Chibed Nr. 41 /12.10.2022.**

**DESCRIEREA SUMARĂ A INVESTIȚIEI**

**”ÎMBUNĂTĂȚIREA CAPACITĂȚII DE MANAGEMENT A ADMINISTRAȚIEI PUBLICE LOCALE DIN COMUNA CHIBED PRIN SISTEM DIGITAL INTEGRAT”**

1. **Date generale, descrierea necesității și a oportunității, scopul proiectului**

Prezentul proiect își propune modernizrea și eficientizarea fluxurilor și a proceselor de lucru în cadrul administrației publice locale, văzând provocările contemporane în privința introducerii tehnologiilor digitale și ținând cont de decalajul digital existent între mediul urban și cel rural.

Astfel, scopul principal al sistemului integrat propus este digitalizarea documentelor și a fluxurilor de documente privind activitățile zilnice din administrația publică, utilizând soluții moderne pentru a reduce timpul de așteptare a cetățenilor în procesele de interacțiune cu funcționarul public.

1. **Descrierea sistemului**

Elementele importante functional-tehnologice pentru atingerea scopului propus sunt următoarele:

* **Preluarea rapidă spre procesare și clasificarea documentelor** importante utilizând tehnologii de IA (inteligență artificială) prin ML (machine learning). Documentele sunt preluate fizic și scanate rapid la pupitrul de lucru al funcționarului public (sau recepționate prin canal electronic) și transmise spre procesare real-time către sistemul informatic. Printre aceste documente se vor număra cărți de identitate, certificate de naștere, cereri specifice instituțiilor publice etc. Toate aceste documente generice vor fi recunoscute de sistemul informatic în mod automat printr-o “învățare” ML (machine learning) prealabilă și adaptate continuu prin aceasta procedura de învățare privind categoriile noi de documente care apar.
* **Procesarea real-time a documentelor** importante din pupitrul de lucru al funcționarului.

Documentele digitalizate și clasificate care ajung la pupitrul funcționarului se vor încârca în cloud spre procesare utilizând tehnologii avansate OCR/AI (recunoașterea optică a caracterelor prin inteligența artificială). Astfel se extrag cele mai importante informații de pe aceste documente și pe baza lor se vor emite alte documente din sistem ca și răspuns, conform fluxului digital preconfigurat. Documentele care se emit pot lua forma fizică prin imprimare rapidă ca și răspuns sau forma digitală transmisă către o adresa de email a cetățeanului. Documentele în forma digitală vor fi semnate digital de către sistem.

* **Arhivarea digitală a documentelor procesate** se realizează în cloud, și în paralel aceste documente procesate vor fi tratate și din punctul de vedere al registraturii electronice al instituției. Documentele pot fi accesate ulterior cu multiple posibilități de filtrare strict conform drepturilor de acces preconfigurate conform organigramei și a fluxului digital predefinit din instituție.
* **Pupitrul digitalizat al funcționarului** se compune din elemente specifice de hardware optimizate pentru deservirea rapidă a digitalizării documentelor fizice precum și a procesării documentelor deja digitalizate de sistem și urmărind emiterea rapidă și facilă a documentelor din sistem către cetățeni: în format fizic sau digital cu semnătura digitală din partea instituției.

Componentele hardware principale ale sistemului sunt:

* Mașina multifuncțională (scanare color, imprimare, copiere) - element important este ca scannerul să aibă atât  funcționalitate de flatbed cât și automatic feeder duplex la o viteză cel puțin 20ppm (color la 300dpi) – 4 buc.
* Sistem Desktop PC cu următoare specificații minime: 24inch - 16GB RAM, 1TB SSD - integrat optim cu mașină multifuncțională – 4 buc.

1. **Date și indicatori care caracterizează investiția proiectată**
   * 4 pupitre administrative echipate cu PC All In One și Imprimante multifuncționale;
   * 4 pupitre administrative pregătite pentru procesarea rapida a documentelor prin servicii de cloud și tehnologii moderne de IA;
   * 4 servicii / compartimente administrative modernizate / digitalizate: evidența populației, asistență socială, urbanism, taxe și impozite locale;
   * Se va face o economie de timp de cel puțin 50% privind documentele procesate prin noul sistem;
   * Se va face și o economie de cel puțin 50% privind utilizarea hârtiei;

Întocmit,